Recalcularea pensiilor. Fost ministru de Finanțe: "Guvernul nu are bani pentru majorare"
- Georgiana Dragomir
- 8 martie 2024, 22:07
Majorarea pensiilor este așteptată de români cu sufletul la gură, însă, un fost ministru de Finanțe le spulberă speranța. Gheorghe Ialomițeanu susține că nu sunt bani alocați pentru creșterea pensiilor începând cu luna septembrie ac.
Fostul ministru de Finanțe, Gheorghe Ialomițeanu, susține că Guvernul României nici măcar nu are bani alocați pentru majorarea pensiilor din toamna acestui an. El susține că din execuția bugetară pentru luna ianuarie 2024 reiese că bugetul de asigurări sociale, aprobat de Parlament, acopeă plata pensiilor doar pentru 11 luni, după indexare și fără recalcularea acestora.
Recalcularea pensiilor. Fost ministru de Finanțe: "Nu sunt bani pentru majorare"
Conform sursei citate, veniturile și cheltuielile bugetului de asigurări sociale pentru luna ianuarie sunt de 9,5 miliarde de lei, respectiv 12,6 miliarde de lei. Astfel, se înregistrează un deficit de 3 miliarde de lei. Estimările cheltuielilor acestui buget pentru anul 2024 sunt de 135 miliarde de lei.
"Un simplu calcul ne arată că pentru a plăti pensiile pe întregul an este necesară suma de aproximativ 151 miliarde de lei, pentru a asigura și plata indexării acestora", a explicat fostul ministru al Finanțelor, Gheorghe Ialomițeanu, potrivit știripesurse.ro.
Pentru asigurarea plății pensiilor recalculate este necesar să se aloce la rectificarea bugetară suma de 26 miliarde de lei, adică 16 miliarde de lei lipsă din bugetul de asigurări sociale după indexare, plus 10 miliarde de lei suma necesară pentru recalculare, susține fostul oficial de la Finanțe, Gheorghe Ialomițeanu.
El susține că guvernarea va apela la majorarea taxelor și a impozitelor, pentru a putea plăti pensiile românilor.
Sumele pe care ar trebui să le primească pensionarii începând cu luna septembrie 2024
Conform șefului Casei Naționale de Pensii, Daniel Baciu, românii care au lucrat 25 de ani, cu un salariu net de 2.000 de lei, după recalcularea pensiilor, acesta primește lunară de 1300 de lei. Formula se aplică astfel: 25 de ani X 0,52 X 81 de lei.
Cei care au care are 35 de ani de muncă, pe un salariu net de 2.000 de lei, recalcularea se va face astfel: 35 de ani x 0,52 = 18,2 puncte. În acest caz, cifrei finale i se adaugă și punctele de stabilitate: 5×0,5+5×0,75=6,25.
Noua formulă pentru recalcularea pensiilor va fi aplicată din septembrie 2024. Cu ajutorul acesteia, toți beneficiarii din România pot afla ce pensie lunară vor primi de pa stat. Noua variantă de calcul are la bază stagiile diferite de cotizare.